# Amic de Paper

L'Amic de Paper o completament l'Associació Servei de Biblioteques Escolars L'Amic de Paper fou una associació sense ànim de lucre, creada l'any 1984 a Barcelona per bibliotecaris, mestres, pedagogs, psicòlegs i representants de la FaPaC per tal de promoure la lectura infantil i juvenil a l'àmbit escolar. El 1994 firmà juntament amb altres associacions, el Col·legi Oficial de Bibliotecaris-Documentalistes de Catalunya i sindicats, el Manifest per les biblioteques escolars, on denunciava la manca de recursos i planificació en aquestes biblioteques i es reclamaven diferents actuacions a l'Administració per tal de millorar la seva situació.
Oferia recursos i serveis als centres educatius a fi de millorar la situació de les biblioteques escolars, per tal d'aconseguir que aquestes siguin el centre de formació i informació que la comunitat educativa requereix. Tenia la seva seu a Barcelona al carrer Melcior de Palau, 140. L'associació va cessar la seva activitat el juny de 2008.

## Serveis que oferia L'Amic de paper

Entre els seus serveis destacaven:
* Assessorament i formació per a biblioteques escolars: L'Amic de Paper oferia suport a docents i bibliotecaris amb formacions especialitzades per a la gestió i dinamització de les biblioteques escolars.
* Projectes de foment de la lectura: Una de les seves prioritats era incentivar l'hàbit lector entre els alumnes. Ho feien mitjançant activitats com tallers, clubs de lectura, contacontes i iniciatives col·laboratives amb editorials per apropar novetats editorials infantils i juvenils a les escoles.
* Recursos i materials educatius: Proporcionaven materials educatius, recomanacions de llibres i guies didàctiques adaptades a les diferents etapes escolars.
* Suport tecnològic i digitalització: A més dels serveis tradicionals, promovien la incorporació de noves tecnologies en les biblioteques escolars per facilitar la seva gestió i l'accés als materials digitals.
* Promoció de la literatura infantil i juvenil: L'associació fomentava la lectura entre els més joves amb la publicació de revistes, guies i butlletins sobre les novetats literàries en el camp infantil i juvenil.

## Impacte i objectius

L'associació buscava pal·liar les mancances de personal qualificat en les biblioteques escolars i proporcionar recursos adequats que ajudessin a integrar la biblioteca com una eina fonamental dins del projecte educatiu de cada centre. Amb la seva tasca, L'Amic de Paper contribuïa a millorar l'accés a la cultura i el desenvolupament personal dels estudiants.

## Referències

* ↑ Batlló; M.Isabel, Comalat; Maite «Les biblioteques escolars en el sistema de lectura pública de Catalunya». Les biblioteques escolars en el sistema de lectura pública de Catalunya, pàg. 26 i 32.
* ↑ «Servei de Biblioteques escolars L'Amic de Paper». Dialnet, 1991. ISSN: 0214-7491.
* ↑ Manifest per les biblioteques escolars, 11-1994.
* ↑ Comalat, Maite; Serra, Olga. La contractació de serveis externs, un recurs imprescindible per a les biblioteques escolars. Item, 28 (2001), p.49.
* ↑ «Associació Servei de Biblioteques Escolars L'Amic de Paper». Time Out Barcelona.

## Bibliografia

* Piñol, Rosa Maria. Manifiesto por las Bibliotecas escolares. La Vanguardia, 7 desembre 1994, p. 36.
* Riera, Ignasi. Més i més amics dels amics de paper. Serra d'Or, núm. 420 (desembre 1994), p. 35.
* Salaberría, Ramón. Mònica Baró i Teresa Mañà, bibliotecarias. Educación y Biblioteca, núm. 57 (1995), p. 7-9.
* Baró, Mònica. Cómo organizar una biblioteca escolar. Cuadernos de Pedagogía, núm. 211 (febrer 1993), p. 55-59.
* Cela i Ollé, J. L'amic de paper, entrevista a Anna M. Roig. Perspectiva Escolar, núm. 144 (1992), p. 51-52.
* Baró, Mònica; Mañà, Teresa. La biblioteca: una eina per a la Reforma. Perspectiva Escolar, núm. 161 (1993), p. 20-22.
* Dues amigues a L'Amic de Paper (entrevista a Mònica Baró i Teresa Mañà). Perspectiva Escolar, núm. 183 (1994), p. 63-67.
* X Aniversari del servei de biblioteques escolars L'Amic de Paper, 1984-1994. Perspectiva Escolar, núm. 192 (1995), p. 77-78.
* Ventura, Núria. Educación y Biblioteca, núm. 65 (1996), p. 41.
* Sòria, Maria Eulàlia. L'Amic de Paper, una associació per estimar els llibres. Diari de Vilanova, 19 de març 1999, p. [100].
* Revista de Rubí, núm. 25 (novembre 1994), p. 9.
* La biblioteca escolar: ni te lo imaginas [vídeo]. Guió: Teresa Tort; Assessors: L'Amic de Paper. Barcelona: Associació de Mestres Rosa Sensat, 1993.
* Binies, Puri. Comunidad Escolar, Información. 11 de marzo de 1992.